Narodna skupština
20150507

Po amandmanu, gospođo predsednice, o kom, nažalost, od perioda kada sam se javio prethodni put pa do sada nismo čuli ama baš ništa od kolega koji nastupaju iz poslaničkih klupa. Trebalo bi valjda da nastupaju sa stajališta nekoga ko amandman podržava, u najmanje zato što ga predlaže ili deli redove sa onima koji ga predlažu. Ama baš ništa. Jesmo, doduše, čuli štošta drugo pride, uz neke čudne pokušaje da se ovo pretvori ponovo u načelnu raspravu. Čudne zato što u najmanje nije jasno šta treba da pruže kao zaključak, da li podršku ili uskraćivanje podrške onome što je smisao zakona? Da li ideju da se zaštiti na bilo koji način, da se obezbedi pravo na suđenje u razumnom roku, ili možda da se ospori ideja da se tako nešto uradi? To je verovatno najmanje jasno onome ko je započeo diskusiju na tu temu. Ono na šta bih želeo da se nadovežem jeste da štitim pravo svakoga da se ne oseti lagodno ukoliko je povređen.